19820402

Директива на Комисията

от 2 април 1982 година

за привеждане в съответствие с техническия прогрес на Директива 76/115/ЕИО на Съвета за сближаването на законодателствата на държавите-членки относно анкерните закрепвания на обезопасителните колани на моторни превозни средства

(82/318/ЕИО)

КОМИСИЯТА НА ЕВРОПЕЙСКИТЕ ОБЩНОСТИ,

като взе предвид Договора за създаване на Европейската икономическа общност,

като взе предвид Директива 70/156/ЕИО на Съвета от 6 февруари 1970 г. за сближаването на законодателствата на държавите-членки относно типовото одобрение на моторни превозни средства и техните ремаркета [1], последно изменена с Директива 80/1267/ЕИО [2], и по-специално член 11 от нея,

като взе предвид Директива 76/115/ЕИО на Съвета от 18 декември 1975 г. за сближаването на законодателствата на държавите-членки относно анкерните закрепвания на обезопасителните колани на моторни превозни средства [3], последно изменена с Директива 81/575/ЕИО [4], и по-специално член 6 от нея,

като има предвид, че в полза на безопасността по пътищата Съветът с Директива 81/575/ЕИО разширява приложното поле на Директива 76/115/ЕИО, която дотогава е била ограничена до превозни средства от категория М1, както е дефинирано в приложение I към Директива 70/156/ЕИО, за да обхваща всички класове моторни превозни средства; като има предвид, че това разширяване на приложното поле е станало възможно благодарение на техническия прогрес, който междувременно е бил постигнат; като има предвид, че изпълнението на тези мерки обаче ще наложи привеждането в съответствие на изискванията и изпитванията, предвидени в директивата, с разширеното приложно поле; като има предвид, че придобитият опит при прилагането на директивата, е доказал нуждата определени разпоредби да бъдат приведени в по-голямо съответствие с действителните условия за изпитване;

като има предвид, че разпоредбите на настоящата директива са в съответствие със становището на Комитета за привеждане в съответствие с техническия прогрес на Директиви относно премахването на техническите препятствия пред търговията с моторни превозни средства,

ПРИЕ НАСТОЯЩАТА ДИРЕКТИВА:

Член 1

Приложения I, II и III към Директива 76/115/ЕИО се изменят в съответствие с приложението към настоящата директива.

Член 2

1. Считано от 1 октомври 1982 г. никоя държава-членка не може, за моторни превозни средства от категория М1, на основания, отнасящи се до анкерните закрепвания на обезопасителните колани да:

- откаже да предостави типово одобрение на ЕИО, да издаде сертификата, посочен в член 10, параграф 1, последното тире от Директива 70/156/ЕИО, или да предостави национално типово одобрение по отношение на даден тип моторно превозно средство, или

- забрани пускането в движение на превозни средства,

ако анкерните закрепвания на обезопасителните колани на този тип превозно средство или на тези превозни средства отговарят на изискванията от Директива 76/115/ЕИО, изменена с настоящата директива.

2. Считано от 1 октомври 1983 г. по отношение на моторни превозни средства от категория М1 държавите-членки:

- не издават повече сертификата, посочен в член 10, параграф 1, последното тире от Директива 70/156/ЕИО по отношение на даден тип моторно превозно средство, при което анкерните закрепвания на обезопасителните колани не отговарят на изискванията съгласно Директива 76/115/ЕИО, изменена с настоящата директива,

- могат да откажат да предоставят национално типово одобрение по отношение на типове моторни превозни средства, при които анкерните закрепвания на обезопасителните колани не отговарят на изискванията на Директива 76/115/ЕИО, изменена с настоящата директива.

В случая на кабриолети или автомобили с подвижен покрив, одобрени в съответствие с точка 4.3.2 от приложение I към Директива 76/115/ЕИО в нейната първоначална версия, горепосочената дата се заменя с 1 октомври 1986 г.

3. Считано от 1 октомври 1984 г. държавите-членки могат за забранят пускането в движение на превозни средства от категория М1, при които анкерните закрепвания на обезопасителните колани не отговаря на изискванията на Директива 76/115/ЕИО, изменена с настоящата директива.

Тази разпоредба не се прилага за определени кабриолети или автомобили с подвижен покрив, одобрени в съответствие с точка 4.3.2 от приложение I към Директива 75/115/ЕИО в нейната първоначална версия.

Член 3

1. Считано от 1 октомври 1982 г. никоя държава-членка не може, на основания, отнасящи се до анкерните закрепвания на обезопасителните колани на превозни средства от категории, различни от М1, да:

- откаже да предостави типово одобрение на ЕИО, да издаде сертификата, посочен в член 10, параграф 1, последното тире от Директива 70/156/ЕИО, или да предостави национално типово одобрение по отношение на даден тип моторно превозно средство, или

- забрани пускането в движение на превозни средства,

ако анкерните закрепвания на обезопасителните колани на този тип превозно средство или на тези превозни средства отговарят на изискванията от Директива 76/115/ЕИО, изменена с настоящата директива.

2. Независимо от параграф 1 по-горе никоя държава-членка не може на основания, отнасящи се до анкерните закрепвания на обезопасителните колани, да:

- откаже, до 30 септември 1986 г., да предостави типово одобрение на ЕИО, да издаде сертификата, посочен в член 10, параграф 1, последното тире от Директива 70/156/ЕИО или да предостави национално типово одобрение по отношение на даден тип моторно превозно средство от категории N2 и N3,

- забрани, до 30 септември 1987 г., пускането в движение на превозни средства от тези категории,

ако този тип превозно средство или тези превозни средства не са оборудвани с анкерни закрепвания на обезопасителните колани.

Член 4

Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 30 септември 1982 г. Те незабавно информират Комисията за това.

Член 5

Адресати на настоящата директива са държавите-членки.

Съставено в Брюксел на 2 април 1982 година.

За Комисията

Karl-Heinz Narjes

Член на Комисията

[1] ОВ L 42, 23.2.1970 г., стр. 1.

[2] ОВ L 375, 31.12.1980 г., стр. 34

[3] ОВ L 24, 30.1.1976 г., стр. 6.

[4] ОВ L 209, 29.7.1981 г., стр. 30.

--------------------------------------------------

19820402

ПРИЛОЖЕНИЕ

Изменения на приложенията към Директива 76/115/ЕИО

ПРИЛОЖЕНИЕ I — ДЕФИНИЦИИ, ЗАЯВЛЕНИЯ ЗА ТИПОВО ОДОБРЕНИЕ НА ЕИО, ТИПОВО ОДОБРЕНИЕ НА ЕИО, СПЕЦИФИКАЦИИ, ИЗПИТВАНИЯ, СЪОТВЕТСТВИЕ НА ПРОДУКЦИЯТА, ИНСТРУКЦИИ

Точка 1.9. Изразът "(tip-up)" се заличава от английската версия.

Точка 2.2.1 се изменя както следва:

"2.2.1. общи чертежи на структурата на превозното средство в подходящ мащаб, показващи местоположението на анкерните закрепвания на колана, ефективните анкерни закрепвания на колана (когато е приложимо) и подробни чертежи на анкерните закрепвания на колана и на структурата, към която са прикрепени."

Точка 4.1.1 се изменя както следва:

"4.1.1. Н е еталонната точка, както е дефинирана в точка 1.1 от приложение III към Директива 77/649/ЕИО, която трябва да бъде определена в съответствие с процедурата, посочена в упоменатата директива.

4.1.1.1. Точка Н′ е еталонната точка, съответстваща на Н, както е дефинирана в точка 4.1.1, и следва да бъде определена за всички нормални позиции, в които се използва седалката.

4.1.1.2. Точка R е еталонната точка на седалката, дефинирана в точка 1.2 от приложение III към Директива 77/649/ЕИО."

Точка 4.1.2 се изменя, както следва:

"4.1.2. Еталонната линия е права линия, както е дефинирана в точка 3.4 от приложение III към Директива 77/649/ЕИО."

Точка 4.1.4 се изменя както следва:

"4.1.4. Точка С е точката, намираща се на 450 mm вертикално над точка R. Ако разстоянието S, обаче, дефинирано в точка 4.1.6, е не по-малко от 280 mm и ако алтернативната формула BR = 280 mm + 0,8 S, уточнена в точка 4.4.4.3, е избрана от производителя, вертикалното разстояние между C и R е 500 mm."

Точка 4.1.5. Изразът "точка Н" се заменя с изразd "точка Н′".

Точка 4.1.6.2.1 се изменя, както следва:

"4.1.6.2.1. равнината Р на седалката на водача е вертикална равнина, успоредна на средната надлъжна равнина на превозното средство, която минава през центъра на кормилното колело в равнината на венеца на кормилното колело, когато кормилното колело, ако е регулиращо се, е в средната си позиция."

Точка 4.1.6.2.3. Последният ред се изменя:

"А ≥ 300 mm, ако седалката тип пейка е била проектирана за настаняване на повече от двама пътници."

Точка 4.3.4. Добавя се следното:

"В този случай две долни анкерни закрепвания са достатъчни."

Точка 4.4.2.3 се заличава.

Точка 4.4.3. В датската версия се добавя думата "ефективен".

Точка 4.4.3.1 се изменя, както следва:

"4.4.3.1. Ъглите α1 и α2 трябва да бъдат между 30° и 80° за всички нормални позиции на използване на седалката. Когато, в случая на предни седалки на моторни превозни средства от категория М1, поне единият от ъглите α1 и α2 е константен във всички нормални позиции на използване, неговата стойност е 60° ± 10°."

Точка 4.4.3.2 се изменя, както следва:

"4.4.3.2. В случая на седалки тип пейка в превозни средства от категории, различни от М1, задните седалки и регулиращите се седалки с регулиращо устройство, както е описано в точка 1.12, с ъгъл на облегалката по-малък от 20° (виж приложение III, фигура 1), ъглите α1 и α2 могат да бъдат под минималната стойност, предвидена в точка 4.4.3.1, при условие че не са по-малки от 20° във всяка нормална позиция на използване."

Точка 4.4.4.1 се изменя, както следва:

"4.4.4.1. Ако е използван водач на ремъка или сходно устройство, които засягат местоположението на ефективното горно анкерно закрепване на колана, това местоположение се определя по общоприет начин, като се вземе предвид местоположението на анкерното закрепване, когато надлъжната централна линия на ремъка минава през точка J1, определена последователно от точка R чрез следните три сегмента:

RZ , който е сегмент от еталонната линия, измерена от точката R нагоре, на дължина 530 mm;

ZX , който е сегмент, перпендикулярен на средната надлъжна равнина на превозното средство, измерен от точка Z по посока на анкерното закрепване, на дължина 120 mm;

XJ1 , който е сегмент, перпендикулярен на равнината, определена от сегменти RZ и ZX, измерен от точката Х напред, на дължина 60 mm.

Точка J2 е определена чрез симетрия с точка J1 на надлъжната вертикална равнина, минаваща през еталонната линия, описана в точка 4.1.2 на манекена, позициониран на разглежданата седалка."

Точка 4.4.4.2 се изменя, както следва:

"4.4.4.2. Ефективното горно анкерно закрепване трябва да лежи под равнината FN, която е перпендикулярна на средната надлъжна равнина на седалката, и да формира ъгъл от 65° с еталонната линия. Ъгълът може да бъде намален до 60° в случая на задни седалки. Равнината FN трябва да бъде така разположена, че да пресича еталонната линия в точка D, така че DR = 315 mm + 1,8 S. Когато S ≤ 200 mm, обаче, DR става 675 mm."

Точка 4.4.4.3 се изменя, както следва:

"4.4.4.3. Ефективното горно анкерно закрепване на колана трябва да лежи зад равнина FK, перпендикулярна на средната надлъжна равнина на седалката, и да пресича еталонната линия в точка В под ъгъл от 120°, така че ВR = 260 mm + 1,2 S. Когато S ≥ 280 mm, производителят може да използва ВR = 260 mm + 0,8 S, по негово усмотрение."

Точка 4.4.4.5. "H" се заменя с "R".

Точка 4.4.4.6 се изменя, както следва:

"4.4.4.6. Ефективното горно анкерно закрепване на колана трябва да бъде разположено над хоризонтална равнина, минаваща през точка С, дефинирана в точка 4.1.4."

Точка 4.4.4.7 се изменя, както следва:

"4.4.4.7. В допълнение към горното анкерно закрепване, уточнено в точка 4.3.1, други ефективни горни анкерни закрепвания могат да бъдат предвидени, ако едно от следните условия е удовлетворено:

4.4.4.7.1. Допълнителните анкерни закрепвания отговарят на изискванията, определени в точки от 4.4.4.1 до 4.4.4.6.

4.4.4.7.2. Допълнителните анкерни закрепвания могат да бъдат използвани без помощта на инструменти, да отговарят на изискванията, определени в точки 4.4.4.5 и 4.4.4.6, и да бъдат разположени в една от областите, определени чрез изместване на областта, описана в приложение III, фигура 1, на 80 mm вертикално нагоре или надолу.

4.4.4.7.3. Анкерното/ните закрепване/ия е/са предназначено/и за колан тип хамут, отговаря/т на изискванията, определени в точка 4.4.4.6, лежи/ат зад напречната равнина, минаваща през еталонната линията и е/са разположени:

4.4.4.7.3.1. в случая на единично анкерно закрепване, вътре в областта, обща за два двустена, дефинирани от вертикалите, минаващи през точки J1 и J2, както е определено в точка 4.4.4.1, и чиито хоризонтални секции са дефинирани от фигура 2 в приложение III;

4.4.4.7.3.2. в случая на две анкерни закрепвания вътре, в който и да е от горе дефинираните двустени, който е подходящ, при условие че всяко анкерно закрепване е отдалечено на не повече от 50 mm от симетричното положение, огледалното изображение на позицията на другото анкерно закрепване към равнината Р, дефинирана в точка 4.1.6, на разглежданата седалка."

4.5.1.В датската версия "(7,16 дюйма)" се заменя със "(7/16)".

След точка 4.5.1 се добавят следните нови точки 4.5.2 и 4.5.3:

"4.5.2. Ако превозното средство е оборудвано от производителя с обезопасителни колани, които са прикрепени към всички анкерни закрепвания, предписани за въпросната седалка, тези анкерни закрепвания не е нужно да отговарят на изискванията, определени в точка 4.5.1, при условие че те съответстват на другите разпоредби на настоящата директива. Също така изискванията, определени в точка 4.5.1, не се прилагат за допълнителни анкерни закрепвания, които отговарят на условията, уточнени в точка 4.4.4.7.3.

4.5.3. Трябва да бъде възможно да се раздели обезопасителният колан от анкерното закрепване, без това да доведе до повреда на последното."

Точка 5.1.2 се изменя, както следва:

"5.1.2. Седалките се монтират и се поставят в позиция за шофиране или използване, избрана от техническата служба, провеждаща изпитванията за одобрение, като най-неблагоприятната от гледна точка на здравината на системата. Позицията на седалките се посочва в протокола. Облегалката, ако наклоняването ѝ е регулируемо, трябва да бъде застопорена, както е уточнено от производителя или, при липсата на каквото и да е уточнение, в позиция, съответстваща на ефективния ъгъл на облегалката, колкото е възможно по-близо до 25° за превозни средства от категории M1 и N1 и до 15° за превозни средства от всички останали категории."

Точка 5.3.2. "10° + 5°" се заменя с "10° ± 5°".

Точка 5.3.3. В датската версия "kort" се заменя със "snel".

Точка 5.3.5.1. Добавя се следното:

"В допълнение, когато съществуват повече анкерни закрепвания освен онези, предписани в точка 4.3, тези анкерни закрепвания подлежат на изпитването, уточнено в точка 5.4.5, при което натоварванията се предават на анкерните закрепвания посредством устройство, възпроизвеждащо геометрията на типа обезопасителен колан, предназначен да бъде прикрепен към тези анкерни закрепвания."

Точки 5.4.1.2, 5.4.1.3, 5.4.2.1 и 5.4.2.2. Добавя се следното:

"В случая на превозни средства от категории, различни от М1 и N1, натоварването за изпитването е 675 ± 20 daN."

Точка 5.4.3. Добавя се следното:

"В случая на превозни средства от категории, различни от М1 и N1, натоварването за изпитването е 1110 ± 20 daN."

Точка 5.4.4.2. Добавя се следното:

"В случая на превозни средства от категории, различни от М1 и N1, това натоварване трябва да бъде равно на 10 пъти теглото на цялата седалка."

След точка 5.4.4.2 се добавя следната нова точка 5.4.5.

"5.4.5. Тестова конфигурация на специален тип колани

5.4.5.1. Натоварване за изпитването от 1350 ± 20 daN се прилага към устройството за придръпване на колана (виж приложение IV, фигура 2), прикрепено към анкерните закрепвания на такъв обезопасителен колан, посредством устройство, възпроизвеждащо геометрията на ремъка или ремъците, разположени в горната част на тялото.

5.4.5.2. Едновременно с това придърпваща сила от 1350 ± 20 daN се прилага към устройство за придърпване на колана (виж приложение IV, фигура 3), прикрепено към двете долни анкерни закрепвания на колана.

5.4.5.3. В случая на превозни средства от категории, различни от М1 и N1, това натоварване за изпитването е 675 ± 20 daN."

Точка 5.5.2 се изменя, както следва:

"5.5.2. За превозни средства, при които се използват такива устройства, устройствата за преместване и заключване, които дават възможност на лицата, заемащи всички седалки, да излязат от превозното средство, трябва да могат да бъдат ръчно задействани, дори и след прекратяване на придърпващата сила."

ПРИЛОЖЕНИЕ II — ПРИЛОЖЕНИЕ КЪМ СЕРТИФИКАТА ЗА ТИПОВО ОДОБРЕНИЕ НА ЕИО НА ПРЕВОЗНО СРЕДСТВО: АНКЕРНИ ЗАКРЕПВАНИЯ НА ОБЕЗОПАСИТЕЛНИТЕ КОЛАНИ

Бележка под линия (1): Обяснителните бележки се заменят със следното:

""А" за триточков колан,

"В" за надбедрен колан,

"S" за специален тип колани; в този случай естеството на типовете се уточнява в "Забележки",

"Ar", "Br" или "Sr" за колани с устройства за прибиране на колана,

"Arе", "Brе" или "Srе" за колани с устройства за прибиране на колана и с устройство за поглъщане на енергията на поне едно от анкерните закрепвания."

Приложение III се изменя, както следва:

19820402

ПРИЛОЖЕНИЕ III

Фигура 1

Области за разполагане на ефективното анкерно закрепване на обезопасителните колани

+++++ TIFF +++++

Фигура 2

Ефективни горни анкерни закрепвания в съответствие с точка 4.4.4.7.3 от приложение I

+++++ TIFF +++++

Приложение IV: Добавя се следната фигура:

+++++ TIFF +++++

Фигура 3R 50Пяна, покрита с тъкандебелина 25 mm80406R 520100P8051038R 152P228127R 50Всички размери са в mm

--------------------------------------------------